Príloha č. 9

k zákonu č. …/2017 Z. z.

**Požiadavky na rozsah skúšok stability zdrojov ionizujúceho žiarenia**

1. **Interval skúšok stability zariadenia na lekárske ožiarenie, pridruženého zariadenia a príslušenstva**

|  |  |
| --- | --- |
| **Typ zariadenia na lekárske ožiarenie, pridruženého zariadenia a príslušenstva** | **Početnosť vykonávania pravidelných skúšok stability** |
| Klasické röntgenové prístroje pre skiagrafiu | 12 mesiacov |
| Klasické röntgenové prístroje pre skiaskopiu | 12 mesiacov |
| Digitálne röntgenové prístroje pre skiagrafiu | 12 mesiacov |
| Digitálne röntgenové prístroje pre skiaskopiu | 12 mesiacov |
| Intraorálne stomatologické röntgenové prístroje (film) | 12 mesiacov |
| Intraorálne stomatologické röntgenové prístroje s RVG | 12 mesiacov |
| Klasické panoramatické stomatologické röntgenové prístroje (film) | 12 mesiacov |
| Digitálne panoramatické stomatologické röntgenové prístroje | 12 mesiacov |
| Stomatologické CBCT prístroje | 12 mesiacov |
| Klasické a digitálne pojazdné a prenosné röntgenové prístroje pre skiagrafiu | 12 mesiacov |
| Klasické a digitálne pojazdné röntgenové prístroje pre skiaskopiu | 12 mesiacov |
| Klasické a digitálne röntgenové prístroje pre mamografiu | 6 mesiacov |
| Röntgenové prístroje pre počítačovú tomografiu | 6 mesiacov |
| Röntgenové prístroje pre digitálnu substrakčnú angiografiu | 6 mesiacov |
| Röntgenové prístroje pre intervenčnú rádiológiu | 12 mesiacov |
| Röntgenové prístroje pre kostnú denzitometriu (celotelové) | 12 mesiacov |
| Röntgenové prístroje pre kostnú denzitometriu (periférne) | 24 mesiacov |
| Vyvolávacie automaty | 24 mesiacov |
| Negatoskopy | 24 mesiacov |
| Skiagrafické kazety a meniče filmov | 24 mesiacov |
| Svetlotesnosť tmavých komôr | 24 mesiacov |
| Ochranné tienenia, bariéry a zariadenia | 36 mesiacov |
| Ožarovacie prístroje pre externú terapiu gama žiarením (Co-60, Cs-137) | 6 mesiacov |
| Ožarovacie prístroje pre brachyterapiu s afterloading systémom (HDR, LDR) | 6 mesiacov |
| Lineárny urýchľovač pre rádioterapiu | 6 mesiacov |
| Röntgenové prístroje pre externú rádioterapiu | 12 mesiacov |
| Röntgenový simulátor pre plánovanie rádioterapie | 12 mesiacov |
| Röntgenové prístroje pre kontaktnú rádioterapiu | 24 mesiacov |
| Plánovací systém pre plánovanie rádioterapie | 24 mesiacov |
| Meradlá aktivity rádiofarmák (kalibrátory) | 12 mesiacov |
| Jednodetektorové prístroje na meranie in vivo (pre nescintigrafické vyšetrenia) | 12 mesiacov |
| Viacdetektorové prístroje na meranie in vivo | 12 mesiacov |
| Planárne scintilačné gama kamery | 12 mesiacov |
| Prístroje pre jednofotónovú emisnú tomografiu - SPECT | 12 mesiacov |
| Prístroje pre pozitrónovú emisnú tomografiu - PET | 12 mesiacov |
| Kombinované prístroje SPECT/CT | 12 mesiacov |
| Kombinované prístroje PET/CT | 12 mesiacov |
| Prístroje na dozimetriu (meradlá povrchovej kontaminácie, dávok a dávkového príkonu, operatívne dozimetre a podobne) | 24 mesiacov |
| Veterinárne röntgenové prístroje | 24 mesiacov |

1. **Interval skúšok stability uzavretého žiariča, pri ktorom neuplynula odporúčaná doba používania**

| **Typ uzavretého žiariča** | **Podmienky používania** | | |
| --- | --- | --- | --- |
| **Zmiernené b)** | **Bežné c)** | **Sťažené d)** |
| Plošný uzavretý žiarič emitujúci žiarenie alfa | 5 rokov | 36 mesiacov | 12 mesiacov |
| Plošný uzavretý žiarič emitujúci žiarenie beta s aktivitou vyššou ako 40 MBq/cm2 | 10 rokov | 5 rokov | 24 mesiacov |
| Plošný uzavretý žiarič emitujúci žiarenie beta s aktivitou nižšou ako 40 MBq/cm2 a hrubším prekrytom | 15 rokov | 10 rokov | 36 mesiacov |
| Jednoplášťový uzavretý žiarič emitujúci žiarenie gama s nižšou aktivitou | 15 rokov | 10 rokov | 36 mesiacov |
| Dvojplášťový uzavretý žiarič | 15 rokov | 10 rokov | 36 mesiacov |
| Uzavretý žiarič emitujúci nízkoenergetické fotóny | 10 rokov | 5 rokov | 24 mesiacov |

Poznámky:

b) zmiernené podmienky používania (neagresívne prostredie v neprístupnom priestore, bez rizika mechanického poškodenia, napríklad kontrolné dozimetrické rádioaktívne žiariče),

c) bežné podmienky používania (priemyselné neagresívne prostredie, napríklad hladinomery, hustomery, eliminátory náboja alebo hrúbkomery v textilnom, papierenskom, plastovom priemysle),

d) sťažené podmienky používania (agresívne prostredie alebo zvýšené riziko mechanického poškodenia, napríklad gumárne).

1. **Interval skúšok stability uzavretého žiariča, pri ktorom uplynula odporúčaná doba používania**

|  |  |
| --- | --- |
| **Typ uzavretého žiariča** | **Všetky podmienky používania** |
| Jednoplášťový uzavretý žiarič | 12 mesiacov |
| Dvojplášťový uzavretý žiarič | 24 mesiacov |

1. **Interval skúšok stability technických röntgenových prístrojov a generátorov ionizujúceho žiarenia**

|  |  |
| --- | --- |
| **Typ technického röntgenového prístroja** | **Všetky podmienky použitia** |
| Priemyselné urýchľovače častíc | 24 mesiacov |
| Urýchľovače častíc na vedeckovýskumné účely | 24 mesiacov |
| Technický röntgenový prístroj pre defektoskopu | 36 mesiacov |
| Mikroštrukturálne röntgenové prístroje a technické röntgenové prístroje pre kontrolu kvality výrobkov a materiálov | 36 mesiacov |
| Röntgenové prístroje na kontrolu batožín | 36 mesiacov |
| Iónové implantátory | 36 mesiacov |
| Laboratórne röntgenfluorescenčné analyzátory a prístroje | 5 rokov |

1. **Overovanie tesnosti uzavretého žiariča**

Overovanie tesnosti uzavretého žiariča sa vykonáva priamymi metódami alebo nepriamo meraním povrchovej rádioaktívnej kontaminácie žiariča. Uzavretý žiarič sa pokladá za netesný, ak boli prekročené nasledujúce hodnoty aktivity testovacieho média

1. 200 Bq pri skúške oterom priamo na žiariči a skúške ponorením do kvapaliny,
2. 20 Bq pri skúške oterom na náhradnej skúšobnej ploche,
3. 200 Bq počas dvanástich hodín pri emanačnej skúške.